Diari Oficial de la Generalitat Valenciana


Sumari del DOGV 5781, del 10-06-2008 (2008/6356)

Informació pública de la suspensió de la tramitació i de l'atorgament de llicències d'activitat, de parcel·lació de terrenys, edificació i demolició en l'àrea afectada pel bé d'interés cultural Castell Vermell i el seu entorn.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6356


Data del document
:   15-05-2008

Organisme emissor
:   Ajuntament d'Ibi

Tipus de document
:   Informació Pública

Descriptors 

:   * Ibi
    * pla d'urbanisme
    * administració local

Informació pública de la suspensió de la tramitació i de l'atorgament de llicències d'activitat, de parcel·lació de terrenys, edificació i demolició en l'àrea afectada pel bé d'interés cultural Castell Vermell i el seu entorn. [2008/6356]  
Que el Ple de l'Ajuntament, en la sessió que tingué lloc el dia 18 de març de 2008, va adoptar, entre altres, l'acord següent:  
«Segon  
Dictamen de la proposta d'acord relativa als béns d'interés cultural Castell Vermell i Castell Vell.  
?./?.  
Es coneix la proposta d'acord subscrita pel tinent d'alcalde delegat de l'àrea d'Urbanisme, així com el dictamen emés per la Comissió Informativa d'Urbanisme i Obres Públiques, en la sessió que tingué lloc el dia 14 de març de 2008, en allò que s'expressa:  
«Vist l'informe de data 10 de març de 2008 emés per Fernando Román Pastor, com a lletrat assessor, relatiu a la situació juridicourbanística derivada del bé d'interés cultural Castell Vermell al turó de Santa Llúcia.  
Este tinent d'alcalde delegat sotmet al Ple de la corporació, previ dictamen de la Comissió Informativa d'Urbanisme i Obres Públiques, la següent proposta d'acord:  
Primer  
Iniciar els tràmits per a elaborar els treballs necessaris per a dur a terme la modificació puntual del Pla General d'Ordenació Urbana, al qual fa referència l'informe emés pel lletrat assessor, de data 10 de març de 2008.  
Segon  
Continuar amb l'elaboració i tramitació del corresponent Pla Especial de Protecció dels Béns d'Interés Cultural Castell Vermell i Castell Vell i l'entorn d'ambdós.  
Tercer  
Acordar la suspensió de la tramitació i atorgament de llicències d'activitat, de parcel·lació de terrenys, edificació i demolició en l'àrea afectada pel bé d'interés cultural Castell Vermell i el seu entorn, d'acord amb el que establix la disposició transitòria primera de la Llei 5/2007, de 9 de febrer, de modificació de la Llei 4/1998, d'11 de juny, del Patrimoni Cultural Valencià, així com dels acords aprovatoris de nous programes en la zona afectada a fi de facilitar l'estudi o reforma de l'ordenació urbanística prevista en la zona, en el termes i amb els efectes previstos en l'article 101 de la Llei Urbanística Valenciana.  
Quart  
Publicar edicte de suspensió de llicències en el Diari Oficial de la Comunitat Valenciana, en compliment del que disposa l'article 101 de la Llei Urbanística Valenciana i en un diari no oficial d'àmplia difusió en la localitat.»  
?./?.  
No es promourà cap intervenció més, i sotmés el dictamen a votació, l'Ajuntament Ple per unanimitat dels assistents, 19 membres presents dels 21 que componen la corporació, acorda aprovar el dictamen transcrit.»  
Cosa que es fa pública perquè se'n prenga coneixement, i s'informa que contra este acord que posa fi a la via administrativa, podrà interposar-se un recurs potestatiu de reposició en el termini d'un mes des de la notificació del mateix, davant de l'òrgan que l'ha adoptat, d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recursos contenciosos administratius en el termini dos mesos, davant del Jutjat contenciós administratiu d'Alacant, de conformitat amb el que establix la Llei 29/1998, de 13 de juliol, Reguladora de la Jurisdicció Contenciosa Administrativa.  
Ibi, 15 de maig de 2008.- El tinent d'alcalde: Miguel Ángel Agüera Sánchez.